পালসহ ছোট্ নৌকা

**ছোট্** (বাংলা উচ্চারণ: [tʃʰoʈ]) হলো মৎস্য আহরণে ব্যবহৃত নৌকা, যা বাংলার উপকূল ও উপকূলবর্তী নদীতে দেখা যায়। এই নৌকাটি রূপনারায়ণ নদ ও হুগলি নদীর নিম্ন প্রবাহে মৎস্য শিকারিদের দ্বারা ব্যবহার করা হয়। নৌকাটি উপকূলীয় সমুদ্রে চলাচলে সক্ষম। 

ছোট্ নৌকা মৎস্য আহরণে পাশাপাশি পণ্য পরিবহনের কাজেও ব্যবহার করা হত। তবে, বর্তমান সময়ে এই নৌকার ব্যবহার বিলুপ্তির পথে। 

ছোট্ নৌকা নির্মাণের পদ্ধতি ও কৌশল ২০২২ খ্রিস্টাব্দে নথিভুক্ত হয়েছিল। এই কাজে আরকেডিয়া নামক প্রতিষ্ঠানের অর্থানুকূল্যে *এনডেনজার্ড মেটিরিয়াল নলেজ প্রোগ্রাম* (ই.এম.কে.পি) দ্বারা সম্পন্ন হয়েছিল।

ইতিহাস
------

ছোট্ নৌকার ইতিহাস নিয়ে কোন তথ্য পাওয়া যায় না। এই নৌকা নির্মাণে ঝুমঝুমি অঞ্চল খ্যাতি অর্জন করেছিল। এই নৌকা বিংশ শতাব্দীর মাঝামাঝি সময় পর্যন্ত মৎস্য শিকাররে পাশাপাশি মালপত্র বহনের কাজে ব্যবহার করা হত, এখন কেবল মাছ ধরার কাজে ব্যবহার করা হয়। নৌকাগুলি কোলাঘাটের আশেপাশের চাল কল থেকে চাল বোঝাই করে তা পৌঁছে দিত গন্তব্যে। এছাড়াও এই নৌকাগুলি খড় বহনকারী *খোড়োকিস্তি*কে সুন্দরবনের প্রত্যন্ত অঞ্চল থেকে টেনে কলকাতায় নিয়ে যেত।

গঠন
---

একটি ছোট্ নৌকার নকশা নৌকাটিকে উপকূলবর্তী নদী ও উপকূলীয় সমুদ্রে চলাচলে সক্ষমতা প্রদান করে। এই নৌকার নিচের অংশ গভীর ও সূচালো। কাঠ নির্মিত নৌকার খোল ইংরেজি V অক্ষরের আকৃতির হয়, ফলে ঢেউ অথবা বাতাসের ধাক্কাতেও নৌকা জলে স্থির থাকতে পারে। মূলত V অক্ষরের আকৃতির গঠনের কারণে নৌকাটি উপকূলীয় সমুদ্রে চলাচলে উপযোগী।

পুনর্নির্মাণ ও সংরক্ষণ
----------------------

> 
> *ছোট* নামক এই নৌকার বিশেষত্ব হল, কাঠের পাঠাতন [*সিক*] গুলোকে ধাতু দিয়ে এমনভাবে জোড়া হয় তাতে নৌকার আকৃতি 'ভি'-এর মত হয়। সহজেই নদীর জলকে কাটতে সাহায্য করে। এখানকার বিশেষ প্রযুক্তি তাকে আকর্ষিত করেছে। তাই গোটা পদ্ধতিকে ডকুমেন্টেশন করা হচ্ছে।
> 
> 
> 

—অধ্যাপক জন পি কুপার

ছোট্ নৌকার নির্মাণ জ্ঞানকে নথিভুক্ত করার জন্য একটি পুনর্নির্মাণ প্রকল্প গ্রহণ করা হয়েছিল যুক্তরাজ্যের এক্সেটার বিশ্ববিদ্যালয় ও ভারতের হরিয়ানা কেন্দ্রীয় বিশ্ববিদ্যালয়ের মধ্যে সহযোগিতামূলক প্রকল্পের অধীনে। পুনর্নির্মাণ প্রকল্পটি *দ্য ছোট্-বিল্ডার্স অব ওয়েস্ট বেঙ্গল প্রজেক্ট: ডকুমেন্টিং দ্য ভ্যানিশিং ক্র্যাফট নলেজ অব আ ইউনিক বোট-বিল্ডিং ট্রেডিশন* নামে পরিচিত। ভারত ও যুক্তরাজ্য যৌথভাবে ব্রিটিশ সংস্থা *এনডেঞ্জার্ড মেটেরিয়াল নলেজ পোগ্রম*-এর অর্থনৈতিক সহযোগিতায় তৈরি হয় ছোট্ নৌকা তৈরির উপর এক তথ্যচিত্র।

**বাম**: ছোট্ নৌকা তৈরির প্রধান কারিগর (বাঁ থেকে ডানে) পঞ্চানন মণ্ডল এবং সহযোগী হিসাবে রয়েছেন দিলীপ মণ্ডল, অমল মণ্ডল , দীপক মণ্ডল ও মনিমোহন মণ্ডল, **ডান**: প্রকল্পের তত্ত্বাবধায়কগণ — (বাম থেকে ডানে) জন পি. কুপার, জিশান আলী শেখ ও স্বরূপ ভট্টাচার্য।
ছোট্ নৌকা নির্মাণ কাজ হাওড়া জেলার শ্যামপুরের ডিহিমণ্ডল ঘাটে সম্পন্ন করা হয়েছিল। এই নৌকা তৈরির মূল কারিগর ছিলেন পঞ্চানন মণ্ডল, পঞ্চনন মণ্ডল ও তাঁর ৪ ছেলে এই বিলুপ্ত প্রায় নৌকা তৈরি করেন। নৌকাটি প্রায় ৪০ দিনে তৈরি করা হয়েছিল। নৌকা তৈরির শুরু থেকে সমাপ্তি পর্যন্ত সকল নির্মাণ কাজ ও পদ্ধতি ভিডিওগ্রাফির মাধ্যমে ধারণ করা হয়, যা ইংল্যান্ডের একটি জাদুঘরে সংরক্ষিত করা হয়েছে। নৌকা নির্মাণে মোট ৩.৫ লক্ষ্য টাকা ব্যয় হয়েছিল।

তথ্যসূত্র
---------

1. ↑  "The chhot-builders of West Bengal, India: Documenting the vanishing craft knowledge of a unique boat-building tradition"। *www.emkp.org* (ইংরেজি ভাষায়)। এনডেঞ্জার্ড মেটেরিয়াল নলেজ পোগ্রম। ১২ আগস্ট ২০২২। সংগ্রহের তারিখ ২৬ ডিসেম্বর ২০২৩।
2. ↑  চট্টোপাধ্যায়, সুহৃদ শঙ্কর (২ জুন ২০২৩)। "Chhot boats: A Bengali tradition runs aground"। *ফ্রন্টলাইন* (ইংরেজি ভাষায়)। দ্য হিন্দু গ্রুপ। সংগ্রহের তারিখ ২৬ ডিসেম্বর ২০২৩।
3. ↑  সিং, শিব সহায় (২২ এপ্রিল ২০২৩)। "Buoyant history afloat on a neglected boat in Bengal"। *দ্য হিন্দু* (ইংরেজি ভাষায়)। হাওড়া/কলকাতা। সংগ্রহের তারিখ ২৬ ডিসেম্বর ২০২৩।
4. 1 2  ঘোষ, সৌমব্রত (৫ নভেম্বর ২০২২)। "তৈরি হচ্ছে ভারতীয় মাছ ধরার প্রাচীন ছোট নৌকা!"। *নিউজ১৮ বাংলা*। নিউজ১৮। সংগ্রহের তারিখ ২৬ ডিসেম্বর ২০২৩।
5. ↑  "Chhot boat for archival project lies in ruins"। *টেলিগ্রাফ ইন্ডিয়া*। দ্য টেলিগ্রাফ। ১৭ মে ২০২৩। সংগ্রহের তারিখ ২৬ ডিসেম্বর ২০২৩।
6. ↑  মাঝি, সুমন (৪ নভেম্বর ২০২২)। "হারানো শিল্প টিকিয়ে রাখতে উদ্যোগ! বানানো হচ্ছে মাছ ধরার নৌকা তৈরির ভিডিয়ো, থাকবে ব্রিটিশ মিউজিয়ামে"। *এই সময়*। সংগ্রহের তারিখ ২৬ ডিসেম্বর ২০২৩।

| * দে
* স
বাংলার জলযান |
| --- |
| নদী | 
* ছিপ (নৌকা)
* বজরা
* ময়ূরপঙ্খী
* গয়না (নৌকা)
* পানসি
* কোষা
* ঘাষী
* ডিঙি
* পাতাম
* বাচারি
* রপ্তানি (নৌকা)
* ছোট (নৌকা)
* মলার
* সাম্পান
* ফেটি
* নায়রি
* সওদাগরি
* ইলশা
* কেড়াই নৌকা
* ভোট নৌকা
* বৌচোরা নৌকা
* লক্ষ্মীবিলাস
* গন্ডীবিলাস

 |  |
| উপকূল | 
* চাঁদ (নৌকা)

 |